Caspar David Friedrich

**Caspar David Friedrich** (5. rujna 1774., Greifswald – 7. svibnja 1840., Dresden) je njemački slikar i grafičar; najvažniji predstavnik romantizma u Njemačkoj.

## Biografija

Caspar David Friedrich je rođen kao šesto od desetero djece u Greifswaldu, lučkom gradiću koji su Prusi anektirali 1815. god. Djetinjstvo mu je obilježeno tragedijom: majka mu je umrla kad mu je bilo sedam godina, mlađa mu je sestra umrla sa samo dvadeset mjeseci, a brat se utopio pokušavajući mu spasiti život u nesreći na klizanju. Studirao je kod J. G. Quistropa na kopenhagenskoj Akademiji umjetnosti, jednoj od najvažnijih u Europi, a potom se preselio u Dresden (1798.). Zajedno s Ph. O. Rundgeom C. D. Friedrich je važan i za književni krug oko Heinrich von Kleista, Novalisa i drugih njemačkih romantičarskih književnika. Njegovim slikama su se divili prijatelj Goethe, a otkupljivao je pruski kralj Fridrik Vilim III., na nagovor 15-godišnjeg princa, koji je kasnije postao Fridrik Vilim IV., a kupovali su ih i car Nikola i veliki knez Aleksandar. No, ipak je Friedrich umro u siromaštvu, a sahranjen je na graoblju Svetog trojstva u Dresdenu.

Proslavljen je tek u kasnom 19. stoljeću, a do 1920-ih njegove slike su otkrili ekspresionistiu, a 1930-ih i nadrealisti i egzistencijalisti. Usponom Nacizma ranih 1930-ih isticana je njegova vrijednost, a padom Nacizma palo je i interesovanje za njegove slike jer su doživljavane kao nacionalističke. Tek je 1970-ih C. D. Friedrich ponovno priznat kao ikona Njemačkog romantičarskog pokreta i slikar međunarodne važnosti.

## Djela

Prva djela C. D. Friedrich je radio u sepiji i crtežu, a u ulju ostvaruje impozantni *Tretschen-Altar* (*Križ u planini*). Najveći domet postiže u krajolicima, magličastim marinama, prizorima brodovlja, stijena, ledenih santi, gotičkih ruševina, i to stvaranjem određene atmosfere, služeći se simboličnim elementima (*Brodolom Nade; Krajolik s dugom; Greiswaldska luka*). Osobitu pozornost je poklanjao nijansama boja. U Friedrichovim slikama čovjek je često smješten u omalovažavajućem položaju naspram dominantnog krajolika koji, po riječima povjesničara Christophera Johna Murraya, "upravlja gledateljevim pogledom prema metafičkim dimenzijama."


Datoteka:Caspar David Friedrich - Landschaft auf Rügen mit Regenbogen.jpg|Krajolik s dugom, 1810., 59 × 84.5&nbsp;cm, nepoznata lokacija.
Datoteka:Abtei im Eichwald (C D Friedrich).jpg|*Opatija među drvećem*, 1810., 110.4 × 171&nbsp;cm, Sve-državna galerija, Berlin.
Datoteka:Caspar David Friedrich - Wanderer above the sea of fog.jpg|*Lutalica iznad mora magle*, 1818., 94.8 × 74.8&nbsp;cm, Kunsthalle, Hamburg.
Datoteka:Caspar_David_Friedrich's_Chalk_Cliffs_on_Rügen.jpg|*Stijene iznad Rügena*, 1818., 90.5 × 71&nbsp;cm, muzej Oskar Reinhart am Stadtgarten, Winterthur, Švicarska.
Datoteka:Caspar_David_Friedrich_-_Mondaufgang_am_Meer_-_Google_Art_Project.jpg|*Mjesečina iznad mora*, 1822., 55 × 71&nbsp;cm, Sve-državna galerija, Berlin.
Datoteka:Das Eismeer (Wrack).jpg|Detalj *Brodoloma Nade*
Datoteka:Oak Tree in the Snow.jpg|*Hrast u snijegu*, 1829., 71 × 48&nbsp;cm, Sve-državna galerija, Berlin.
Datoteka:Caspar_David_Friedrich_-_Mann_und_Frau_in_Betrachtung_des_Mondes_-_Alte_Nationalgalerie_Berlin.jpg|*Meditacija na mjesečini*, 1835., 34 × 44&nbsp;cm, Sve-državna galerija, Berlin.


## Vanjske veze

* Fundacija Caspar David Friedrich